August Tidemand

August Tidemand (født 1. november 1848, død 20. juli 1905) var en norsk arkitekt som etterlot seg et begrenset antall leiegårder oppført i Kristiania på 1870- og 1880-tallet før han utvandret til USA og virket som arkitekt i Seattle.

Tidemand var sønn av legen August Tidemand (1816-83), bror til maleren Adolph Claudius Tidemand og nevø til maleren Adolph Tidemand. I 1860-årene gikk han i murerlære. I 1875 hadde han etablert egen arkitektpraksis i Kristiania, og en periode i 1877-78 hadde han Balthazar Lange som assistent. Han skal også ha undervist arkitekten Henry Bucher. I perioden 1879-1882 samarbeidet han med Nils Knudsen Bay. For øvrig fortsatte han sin arkitektvirksomhet i Kristiania til han i 1888 emigrerte til Amerika og virket som arkitekt i Seattle.

Tidemand fikk amerikansk statsborgerskap i 1896. Blant arbeidene i Seattle var en ombygging av Colman Building i 1904–1906. For øvrig har det vært spekulert i om Tidemand kan ha tegnet Villa Gunnarsbø i Tønsberg.

Tidemands bygårder i Oslo er preget av nyrenessanse.

 Bygninger i Oslo 
 Leiegård i Huitfeldts gate 11 (1875)
 Palassaktig leiegård i Josefines gate 20 (1876)
 Bolig- og forretningsgård i Drammensveien 10 (nå Henrik Ibsens gate 36) (1876-77)
 Bolig- og forretningsgård i Drammensveien 8 (nå Henrik Ibsens gate 28) (1870-årene)
 Bolig- og forretningsgård i Rådhusgata 24 (1881)
 Påbygging av Oslo gate 16 (1882)
 Bolig- og forretningsgårder i Bogstadveien 2 og Professor Dahls gate 1 (1884)
 Bolig- og forretningsgård i Grensen 13 (1885)
 Leiegårder i Schweigaards gate 48-48B (1888)

 Referanser 
Tidemand var registrert som murerlærling ved folketellingen i 1865.

Jf. folketelling 1875.

Geir Tandberg Steigan: Arkitekter: Henry Bertram Bucher (1864-1944) (Arkitekturhistorie.no)

Bays virke er skildret på Arkitekturhistorie.no. Bays fornavn staves iblant «Niels», men er registrert som «Nils» i folketellingen i 1875 samt i navnet på veien i Oslo som er oppkalt etter ham.

Jf. Geir Tandberg Steigan: Murarkitektur i Tønsberg: Gunnarsbø (Arkitekturhistorie.no) 

 Eksterne lenker 
 Geir Tandberg Steigan: Arkitekter: August Tidemand (1848-1905) (Arkitekturhistorie.no)
 PCAD: August Tidemand (Architect)



Kategori:Norske arkitekter
Kategori:Fødsler i 1848
Kategori:Dødsfall i 1905